Trëtterbaach

D'Trëtterbaach ass eng Baach am Nord-Weste vum Éislek. Si entsteet aus dem Zesummefloss vun zwou Baachen an der Belsch ongeféier 2.5 km vun Tratten a knapps e Kilometer virun der lëtzebuergescher Grenz op enger Héicht vu 490 m (ING Belsch).

Déi zwou aner Baache sinn:
 La Woltz déi aus 4 Quellen am Bois du Maister am Oste vu Bourcy entsteet an no der Vielle Haie mat dem Ruisseau de Monfoi zesummeleeft.
 De Ruisseau de Monfoi deen aus 2 Quellen just nieft der Eisebunnslinn Libramont-Gouvy-St.Vith, entsteet an da weider no Osten, duerch de Gros Bois an den Étang de Madar (18 a) bis op den Zesummefloss mat der Woltz leeft. Den Étang de Madar ass en Deel vu méi enger grousser Supp (1.2 ha) tëscht dem Gros Bois an dem Bësch deen Aux deux Hêtres heescht.

Ronn 100 m nërdlech vun der Grenzmaark LB258 leeft s'an d'Lëtzebuerger Land fir gläich duerno hir éischt Niewebaach vu riets ze kréien, d'Habich déi vun Hannerhaassel kënnt.

Si leeft da laanscht oder duerch:

 Tratten, wou se ënner dem CR332 erduerch leeft. Zu Tratten huet se fréier zwou Millen ugedriwwen, eng Bannmillen déi een haut net méi gesäit, an d'Stranen-Mille vun där nach d'Gebai ze gesinn ass.
 Neimillen, tëscht Houfelt an dem Antoniushaff an der Gemeng Wëntger
 Leeresmillen, déi hautdesdaags e Bauerenhaff ass.
 Aasselbuerer Millen
 Op hirem Wee bis op Saassel huet se dann nach d'Follmillen, d'Almillen, an d'Schläifmille mat Waasser beliwwert, an zu Saassel selwer déi Saasseler Bannmillen.
 Ongeféier 1 km virun der Bockmillen fléisst se dann an d'Wolz. Si ass 17,5 km laang, dovun 1 km an der Belsch.

Den Dall vun der Trëtterbaach gehéiert zum europäeschen Natura-2000-Netz vu schützenswäerte Gebidder.
Chaînage
 Baseng Niewebaseng Direkt Nieweflëss Rang 3 Rang 4 Rang 5 Rang 6 Rang 7 Rang 8 Rang 9 Rhäin Musel Sauer WolzNiewefloss vun der Sauer Klierf WolzNiewefloss vun der Klierf Trëtterbaach  Baach Nidderbaach Fueschbech KuebenerÉimeschbaach  Pesch Houfelter Kanal   KalburenHelzenerbaach  Wolsburen Huelburen Fennbaach Deddelburen Sporbech Falbich Brakelbaach Ramescherbaach Osterburen Habich

Renaturéierung op der Leeresmillen

Am September 2016 gouf de Laf vun der Trëtterbaach flossof vun der Leeresmille renaturéiert. Et gouf en neit, naturnot Baachbett mat Meanderen ausgebaggert, fir dat aalt, kënschtlecht Bett a Kanalform z'ersetzen.Lamberty, J., 2016. Zurückschlängeln zur Natur. "Trëtterbaach" an der Lehresmühle soll dank Renaturierung bald wieder schlängeln wie früher. Luxemburger Wort vum 14. September 2016, S. 29. Op der renaturéierter Streck gouf d'Baachbett vun 310 op 460 Meter verlängert. Bei Héichwaasser ginn d'Wisen op béide Säite vun der Baach iwwerschwemmt an doduerch entsteet e Fiichtgebitt dat geschützt Planzen an Déieren, wéi z. B. dem Wisepanewippchen, en neie Liewensraum offréiert.

Bis virum Summer 2017 soll den Éislek Trail ëm dräi Kilometer verlängert gi fir e laanscht dat neit Fiichtgebitt bei der Leeresmillen ze féieren, wou een dann op Panneauen Informatiounen iwwer de Renaturéierungsprojet an deen 'neie' Liewenraum kritt.

De Renaturéierungsprojet op der Leeresmille gëtt vun der Stëftung Hëllef fir d'Natur vun natur&ëmwelt, där d'Terraine gehéieren, am Kader vum Projet Life-Éislek realiséiert.Déi sougenannt Life Projete ginn zu 90% vum Ëmweltministère a vun der Europäescher Unioun co-finanzéiert.

 Kuckt och 

 Um Spaweck 

"40 ans – 40 réserves naturelles – Breitwies" play.rtl.lu, nogekuckt: 09.06.2025.

Kategorie:Baachen zu Lëtzebuerg
Kategorie:Baachen an der Provënz Lëtzebuerg